***ՈՐՈՇՈՒՄ***

***Կատարողական վարույթը կասեցնելու մասին***

*14.03.2019թ. ք.Երևան*

*Հարկադիր կատարումն ապահովող ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող արդարադատության ավագ լեյտենանտ Էդ.Չոբանյանս ուսումնասիրելով 09.08.2018թ. վերսկսված թիվ 00178217 կատարողական վարույթի նյութերը*

***Պ Ա Ր Զ Ե Ց Ի***

*Երևան քաղաքի ընդհանուր իրավասության դատարանի կողմից 07.08.2018թ. տրված թիվ ԵԱԴԴ/0376/02/16 կատարողական թերթի համաձայն պետք է 1. «Շվեյցարիայի Ֆրանկ Մյուլլեր Ուոչլենդ» բաժնետիրական ընկերության Երևանի մասնաճյուղի հայցն ընդդեմ Վարուժան Հովսեփի Էմեքսիզյանի և Կարինե Իվանի Էմեքսիզյանի, պատասխանող կողմում ինքնուրույն պահանջներ չներկայացնող երրորդ անձինք Ռոզա Ավագի Հայարապետյանի, Հայկ Վարուժանի Էմեքսիզյանի, «Արարատբանկ» բաց բաժնետիրական ընկերության, ՀՀ արդարադատության նախարարության դատական ակտերի հարկադիր կատարումն ապահովող ծառայության և ՀՀ կառավարության առընթեր անշարժ գույքի կադաստրի պետական կոմիտեի` անշարժ գույքերից բաժին առանձնացնելու, հրապարակային սակարկություններով վաճառելու և պարտապանի բաժնի վրա բռնագանձում տարածելու պահանջների մասին, բավարարել մասնակի.հրապարակային սակարկությունների միջոցով վաճառել Երևան քաղաքի Մարգարյան փողոցի նրբանցքի թիվ 2 շենքի 218-րդ և Երևան քաղաքի Չեխով փողոցի թիվ 12 շենքի 27-րդ բնակարանները` ստացված գումարը հետագայում բաշխելով ընդհանուր սեփականության մասնակիցների միջև` նրանց բաժիններին համաչափ` «Շվեյցարիայի Ֆրանկ Մյուլլեր Ուոչլենդ» բաժնետիրական ընկերության Երևանի մասնաճյուղի հանդեպ Վարուժան Հովսեփի Էմեքսիզյանի պարտավորության չափով բռնագանձումը տարածելով Վարուժան Հովսեփի Էմեքսիզյանի 1/2 բաժիններից ստացված գումարների վրա:*

 *2. Հայցը մնացած` ՀՀ Տավուշի մարզի Դիլիջան քաղաքի Շահումյան փողոցի թիվ 26 շենքի 8-րդ բնակարանը հրապարակային սակարկությունների միջոցով վաճառելու պահանջի մասով, մերժել:*

 *3. Վարուժան Հովսեփի Էմեքսիզյանից հօգուտ «Շվեյցարիայի Ֆրանկ Մյուլլեր Ուոչլենդ» բաժնետիրական ընկերության Երևանի մասնաճյուղի բռնագանձել 4.000 (չորս հազար) ՀՀ դրամ, որպես նախապես վճարված պետական տուրքի գումար:*

 *Պարտապանից պետք է բռնագանձել բռնագանձման ենթակա գումարի 5 տոկոս որպես կատարողական գործողությունների կատարման ծախս:*

 *Միաժամանակ հայտնում ենք, որ պարտապան Վարուժան Հովսեփի Էմեքսւզյանի պարտքը թիվ ԵԱԴԴ/0376/02/16 քաղաքացիական գործի շրջանակներում 14.03.2019թ. դրությամբ կազմում է 40.755.555,0 ՀՀ դրամ որը վերջինիս պարտավորության չափը գերազանցում է նվազագույն աշխատավարձի հազարապատիկը:*

***Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով***

***ՈՐՈՇԵՑԻ***

***Կասեցնել*** *09.08.2018թ. վերսկսված թիվ 00178217 կատարողական վարույթը 60-օրյա ժամկետով:*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

***Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում:***

 ***Որոշման պատճեն ուղարկել կողմերին:***

 ***Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:***

 ***ԱՎԱԳ ՀԱՐԿԱԴԻՐ ԿԱՏԱՐՈՂ***

 ***ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ՝ ԷԴ.ՉՈԲԱՆՅԱՆ***